Juho Rännäri

Johan (Juho) Rännäri (1827 Kemi – 15. helmikuuta 1884 Yhdysvallat) oli suomalainen opettaja, toimittaja ja kansanvalistaja. Hän käytti myös nimimerkkejä J.R., -n-i ja J. Suomela. Rännäri palveli Krimin sodan aikana ruotuväessä aliupseerina ja erottuaan palveluksesta hän työskenteli joitakin vuosia opettajana. Rännäri alkoi samalla toimia Oulun Wiikko-Sanomien ja Kuopion Sanomien maaseutukirjeenvaihtajana. Kotipaikkansa Limingan asioita käsitelleiden uutisten lisäksi hän kirjoitti lehtiin myös maataloutta, yhteiskunnallisia asioita sekä päivänpolitiikkaa käsitelleitä artikkeleita. Rännäri kirjoitti myös kaunokirjallista tekstiä ja runoja sekä arkkiveisuja. Rännäri ajoi kirjoituksissaan suomen kielen aseman parantamista, raittiusaatetta, kansanvalistusta ja maatalouden kehittämistä. Rännäri oli perustamassa 1856 kirjastoa Liminkaan ja hän oli mukana myös 1865 Kempeleeseen perustetussa mutta vain pari vuotta toimineessa raittiusseurassa. Rännäri oli 1866–1867 oululaisen Pohjan-Tähti -lehden toimittajana ja muutettuaan Kuopioon hän oli Tapio-lehden päätoimittajana 1869–1871. Muutettuaan Yhdysvaltoihin Rännäri oli vielä Uusi Kotimaa -lehden toimittajana. == Teoksia == * Laulu englantilaisten käynnistä Oulussa v. 1854 : koonnut Pohjan sotamies N:o 150 Johan Rännäri, arkkiveisu. Karlssonin kirjapaino 1854 * Lysti ja iloittawa Suomen Sotawäen erinomattain Kaartilaisten laulu jonka kokoonpani yksi Pohjanmaan renkimies Johan Rännäri, arkkiveisu. Karlssonin Kirjapaino, Oulu 1854 * Joulu-laulu : joulu-aamuna kirjoittanut Frantsilassa 1854, arkkiveisu. Paul Tikkasen kirjapaino 1855 * Laulu Suomen tytyväisyydestä : koonnut Oulun Komppanian Sotamies N:o 150 J.R., arkkiveisu. Chr. Ev. Barck 1855 * Runo- laulu, laitettuna Engelsmannin elämästä Braahen rannan partahalla ja Oulun kauppa kaupungissa, koonnut J. R. Karlsson 1855 * Lauluinen muistelma wiimeisen sodan waiheesta : kokoon kyhäillyt Limingasta Joh. Rännäri. Barck 1858 * Pohjan neitoin laulu : kirj. J. R. Vaasa 1859 * Jaloluontoinen vaimo taikka kertomus yhden avioparin merkillisistä elämän vaiheista : mukailema J. Rännäriltä. Chr. Ev. Barck, Oulu 1860, 2. painos Barck, Oulu 1890, 3. painos Chr. Ev. Barck, Oulu 1896 * Palestina eli Kanaan maa : jossa meidän kallis Vapahtajamme Herra Jesus Kristus syntynyt, elänyt ja kuollut on. Wilen, Oulu 1863 * Lasten lukuoppi eli uusi aapinen : koti-opetuksen, sunnuntai- ja kiertokouluin tarpeeksi. Painoyhtymä, Kuopio 1869 (1. painos nimimerkillä J. Suomela), 2. painos Lindman, Helsinki 1880 * Riemujuhlan-sankari : kertomuksia Suomen Suuriruhtinaan H. M. Keisari Aleksander II:sen elämänvaiheista, riemujuhlasta Maaliskuun 2 p:nä 1880, H. M. Keisarinnan kuolemasta ja hautaamisesta. Lindman, Kuopio 1880 * Suomen Suuriruhtinaan H. M. K. Aleksander II:Sen surujuhlan syyt 31 p. Toukokuuta 1881 : kirj. Joh. Rännäri. Wiipuri 1881 * Iwar Jordan Wäänäsen elämä ja kuolema, kirjoitti J. Suomela. V. Weurlander, Kuopio 1883 * Runo-laulu herrastuomari Iwar Jordan Wäänäsen murhasta, joka on tapahtunut 20 päiwä toukokuuta w. 1837, Kuopion pitäjässä, Kehwon kylässä, koonnut Dawid Sawolainen ; painoon toimittanut J. Suomela. Kuopio 1883 * Jaloluontoinen vaimo eli kuinka onnettomuus vaihtelee onneksi. Eriksson, Hämeenlinna 1883, Tampere 1885; Pohjan Tähden kirjapaino, Fitchburg, Massachuttes 1902; W. Toivonen, Tampere 1908, 1913; A. Maunula, Almena, Wisconsin 1920; Otto Andersin, Pori 1923, 1927, 1929 * Uskollinen nainen eli aviopuolisoiden ihmeelliset elämänvaiheet : onnettomuus vaihtelee onneksi. Otto Andersin, Pori 1915 == Lähteet == * * KirjastoVirman henkilögalleria : Juho Rännäri == Aiheesta muualla == * Jaloluontoinen vaimo taikka kertomus yhden avioparin merkillisistä elämän vaiheista digitoituna Luokka:Suomalaiset kirjailijat Luokka:Suomalaiset toimittajat Luokka:Vuonna 1827 syntyneet Luokka:Vuonna 1884 kuolleet